**Mór Városi Önkormányzat Képviselő-testületének**

**43/2017. (XII.20.) önkormányzati rendelete**

**az újszülöttek családjának támogatásáról szóló 12/2015. (V.6.) önkormányzati rendelet módosításáról**

Mór Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörben eljárva a következőket rendeli el:

**1. §** Mór Városi Önkormányzat Képviselő-testületének az újszülöttek családjának támogatásáról szóló 12/2015. (V.6.) önkormányzati rendelete (a továbbiakban: Rendelet) 4.§-a helyébe a következő rendelkezés lép:

*„4. § (1) A támogatás iránti kérelmet a gyermek születését követő hat hónapon belül lehet benyújtani a Móri Polgármesteri Hivatalnál.*

*(2) A kérelemnek tartalmaznia kell:*

*a) kérelmező neve, születési neve;*

*b) kérelmező anyja neve;*

*c) kérelmező születési helye, ideje;*

*d) kérelmező lakóhelye;*

*e) kérelmező tartózkodási helye;*

*f) lakóhelyre, tartózkodási helyre történő bejelentkezés ideje;*

*g) újszülött gyermek neve;*

*h) újszülött gyermek születési hely, ideje;*

*i) a támogatás folyósításának módja (bankszámlára történő utalás esetén fizetési számlaszám).*

*(3) A kérelemhez csatolni kell:*

*a) az újszülött születési anyakönyvi kivonatának fénymásolatát,*

*b) a kérelmező és az újszülött lakcímkártyájának fénymásolatát, és*

*c) ha a kérelmező az újszülöttnek nem vér szerinti szülője, a szülői felügyeleti jog vagy a gyámság gyakorlását igazoló eredeti okirat másolatát.”*

**2. §** Ez a rendelet 2018. január 1-jén lép hatályba és a hatályba lépést követő napon hatályát veszti.

**3. §** (1) Hatályát veszti a Rendelet 9. §-a.

(2) Hatályát veszti a Rendelet 1. melléklete.

 Fenyves Péter Dr. Ujszászi György Szabolcs

 polgármester jegyző

Záradék:

A rendeletet 2017. december 20. napján kihirdettem.